Linux Mint

Linux Mint je jedna z neoficiálnych derivácii Linuxovej distribúcie Ubuntu. Distribúcia vznikla ako nápad vytvoriť plnohodnotnú distribúciu na 1 CD.

Linux Mint má približne 2-mesačný vývojový cyklus, ktorý záleží na miere vydávania nových verzií softvéru a vlastnom pokroku.

Vývojári Mint Linuxu zastávajú filozofiu Ubuntu, a všade kde sa dá preferujú slobodný softvér pred neslobodným. Zároveň však nevidia dôvod použiť priamo v distribúcii ten neslobodný softvér, ktorý si okamžite musia používatelia iných distribúcii pridávať.

Inštalácia Mint Linuxu 
Inštalácia je jednoduchá a podobná Ubuntu Linux. Particionátor je zrozumiteľný, takže napríklad vedľa systému Windows, je možné nainštalovať Linux Mint, alebo inú distribúciu Linuxu. Systém Linux Mint automatický pridá do zavádzača operačného systému možnosť výberu pri spustení počítača, kde si vyberiete operačný systém, ktorý chcete. Alebo sa dá "použiť celý disk" a inštalátor nainštaluje iba Linux Mint na celý hard disk. Linux Mint je vhodný najmä pre začínajúcich linuxových nadšencov. Hneď po základnej inštalácii sú k dispozícii už nainštalované multimediálne kodeky, java, flash-plugin. V niektorých linuxových distribúciach treba tieto kodeky doinštalovať ručne, kvôli ich proprietárnym licenciám. Pred inštaláciou je možné spustiť Live verziu na jednoduché vyskúšanie systému bez potreby inštalácie na hard disk.

Popri bootovaní a zavedení inštalácie z CD, existuje aj možnosť zavedenia operačného systému z USB kľúča (za predpokladu, že počítač je schopný bootovať z USB). Tento boot je potrebné nastaviť v BIOSe počítača. Na vytvorenie inštalačného USB kľúča postačujú jednoduché grafické programy. Z oficiálnej stránky www.linuxmint.com stačí stiahnuť ISO obraz, pomocou programu Gparted naformátovať USB kľúč a cez program Unetbootin skopírovať ISO obraz na USB kľúč. Po tomto kroku stačí reštartovať počítač, v BIOSe nastaviť bootovanie z USB a nechať zaviesť obraz z USB kľúča.

Verzie

1.0 beta 
Ada je založená na Kubuntu 6.06 Dapper Drake. Je to prvá verzia Linuxu Mint. Nikdy nebola oficiálne vydaná plná verzia, iba ako betaverzia. Používa rozhranie KDE a jadro verzie 2.6.15

2.0 
Barbara je založená na Ubuntu 6.10 Edgy Eft. Ponúka plnohodnotné kodeky, pluginy do Firefoxu a podobne. V tejto verzí sú však veľmi obmedzené možnosti kancelárie – OpenOffice.org je obmedzený len na Writer a Calc. Používa Gnome a jadro 2.6.17

2.1 
Bea je vylepšenou Barbarou. Prináša tretí balík z OpenOffice.org – Impress na tvorbu prezentácii. Taktiež bol pridaný xchat-gnome

2.2 
Bianca je posledná edícia založená na Ubuntu Edgy. Prináša nové, vlastné aplikácie, ako MintMenu alebo MintDisk. Najväčšou zmenou je celkové prerobenie Gnome. Jeden panel, vlastné menu, vlastná téma ikon, vlastné logá a podobne

Bianca vyšla v niekoľkých verziách: 
 Gnome
 Gnome Light – verzia bez neslobodného softvéru, ktorú možno použiť úplne legálne v akejkoľvek krajine
 KDE – táto verzia vyžaduje DVD, pretože prekračuje 700 MB
 KDE mini – KDE verzia zmenšená tak, aby sa zmestila na CD. Má však menej softvéru
 XFCE verzia bola plánovaná, ale nebola uskutočnená

3.0 
Cassandra je založená na Ubuntu 7.04. Táto verzia obsahuje Gnome 2.18, Kernel 2.6.20, OpenOffice.org 2.2 a plánuje sa niekoľko dôležitých noviniek

3.1 
Celena je založená na Ubuntu 7.04. Táto verzia obsahuje Gnome 2.18, Kernel 2.6.20, OpenOffice.org 2.2 a plánuje sa niekoľko dôležitých noviniek

4.0 
Daryna je založená na Ubuntu 7.10. Táto verzia obsahuje Gnome 2.20, Kernel 2.6.22, OpenOffice.org 2.3 a plánuje sa niekoľko dôležitých noviniek

5.0 
Elyssa je založená na Ubuntu 8.04 Hardy Heron LTS (Long Term Support). Táto verzia je z dlhodobou podporou (Desktop) April 2011 a (Server) April 2013

6.0 
Felicia je založená na Ubuntu 8.10 Intrepid Ibex

7.0 
Gloria je založená na Ubuntu 9.04 Jaunty Jackalope

8.0 	
Helena je založená na Ubuntu 9.10 Karmic Koala

9.0 
Isadora je založená na Ubuntu 10.04 LTS Lucid Lynx (Long Term Support). Táto verzia je s dlhodobou podporou do apríla 2013 (desktop verzia) a apríla 2015 (server verzia)

10.0 
Julia je založená na Ubuntu 10.10 (Maverick Meerkat).

11.0 
Katya je založená na Ubuntu 11.04 (Natty Narwhal).

12.0 
Lisa je založená na Ubuntu 11.10 (Oneiric Ocelot).

13.0 
Maya je založená na Ubuntu 12.4 (Quantal Quetzal).

14.0 
Nadia

15.0 
Olivia

16.0 
Petra

17.0 LTS 
Qiana je najnovšia Long Term Support verzia, čo znamená podporu do apríla 2019.
 Nový aktualizačný manažér s históriou aktualizácii a voľbami jadra
 Nový manažér ovládačov s podporou inštalácie ovládačov bez pripojenia k internetu
 Nová prihlasovacia obrazovka (login screen)
 Vylepšené jazykové nastavenie
 Nový nástroj na nastavenie softvérových zdrojov
 Nové grafické prostredie Cinnamon 2.2 a s ním veľa zmien a opráv
 Podpora Grafických tabletov Wacom
 Podpora CSD
 Vylepšený window-manager
 Vylepšená podpora notebookov, nastavení jasu a ďalšie...

17.3 
Rosa Veľmi populárna verzia ktorú mnohí aj dnes uprednostňujú pred novšími verziami.

18.0 LTS 
Sarah Najvýznamnejšia zmena v tejto verzií je nahradenie systinit systemd.

19.0 LTS 
Tara Najnovšia verzia Linuxu Mint. V tejto verzií už nieje možné prepnúť naspäť na sysinit, je možné mať len systemd. V tejto verzií sa tiež prestalo podporovať grafické užívateľské prostredie KDE.

Referencie

Externé odkazy 
 Oficiálna stránka projektu
 Oficiálne fórum
 Distrowatch.com - Sprievodca výberom distribúcie

Distribúcie Linuxu
Slobodný softvér